Нацыянальная літаратурная прэмія (Беларусь)

**«Нацыяна́льная літарату́рная прэ́мія»** — літаратурная прэмія, заснаваная ў 2015 годзе Саюзам пісьменьнікаў Беларусі, Міністэрствам інфармацыі Беларусі. Прозьвішчы пераможцаў становяцца вядомымі на Сьвяце беларускага пісьменства.

## Гісторыя. Апісаньне
Папярэднікам Нацыянальнай літаратурнай прэміі лічыцца рэспубліканскі конкурс на лепшы літаратурны твор году, ляўрэятам якога ўручаліся статуэткі «Залаты Купідон» і дыплёмы.

Нацыянальная літаратурная прэмія зацьверджана ў 2015 годзе. Заснавальнікі літаратурнага конкурсу — міністэрствы інфармацыі, культуры і адукацыі РБ, Саюз пісьменьнікаў Беларусі. Аргкамітэт конкурсу складаецца з прадстаўнікоў трох міністэрстваў: інфармацыі, адукацыі, культуры, — а таксама Саюза пісьменьнікаў Беларусі, Выдавецкага дома «Звязда» і Цэнтру дасьледаваньняў беларускай культуры, мовы і літаратуры Нацыянальнай акадэміі навук Беларусі. Творы адбіраюцца экспэртнай камісіяй і журы конкурсу. Урачыстая цырымонія ўзнагароджаньня ляўрэятаў праводзіцца падчас сьвяткаваньня Дня беларускага пісьменства.

Першае ўзнагароджаньне адбылося 6 верасьня 2015 году ў Шчучыне падчас сьвяткаваньня 22-га «Дня беларускага пісьменства».

Памер прэміі складае каля 30 базавых велічынь.

## Пералік ляўрэятаў

### 2015
* Проза — Уладзімер Саламаха, аповесьць «І няма шляху чужога».
* Паэзія — Тамара Краснова-Гусачанка, зборнік паэзіі «Встреча».
* Дзіцячая літаратура — Ганна Скаржынская-Савіцкая, кніга казак «Надзейка-чарадзейка».
* Драматургія — Натальля Голубева, за цыкл сцэнарыяў для перадач «Обратный отсчет» («ОНТ»).
* Крытыка і літаратуразнаўства — Дзяніс Марціновіч, кніга «Жанчыны ў жыцці Уладзіміра Караткевіча».
* Публіцыстыка — Міхаіл Шыманскі, кніга нарысаў «Мы этой памяти верны».

### 2016
* Паэзія — Мар’ян Дукса «Птушка вечнасьці — душа»
* Проза — Алесь Марціновіч «Цяпло колішніх вогнішчаў».
* Драматургія — Ягор Конеў «Злачынства і пакараньне на берагах Сьвіслачы».
* Публіцыстыка — Мікалай Барысенка «Рэха Вялікай вайны ва Ўсходняй Беларусі».
* Літаратуразнаўства — Тацяна Мацюхіна «Беларускі імпрэсіянізм».
* Дзіцячая літаратура — Сяргей Давідовіч «Дзедава жалейка».

### 2017
* Паэзія — Анатоль Аўруцін «Прасьвятленьне» (зборнік).
* Проза — Людміла Рублеўская «Авантуры Пранціша Вырвіча».
* Драматургія — Васіль Ткачоў «Характары».
* Публіцыстыка — Зіновій Прыгодзіч «Постаці».
* Літаратуразнаўства — Валер Назараў «Тайнапіс Андрэя Мрыя».
* Дзіцячая літаратура — Міхась Пазьнякоў «Возера Дзіва».
* Дэбют — Маргарыта Латышкевіч «Яблыкі».

### 2018
* Паэзія — Казімер Камейша «Высокі бераг» (зборнік).
* Проза — Васіль Шырко «Нязваны госьць» (аповесьці).
* Драматургія — Георгі Марчук «Сьвятло вышыні» (п’есы).
* Публіцыстыка — Зінаіда Дудзік «Пара высокага сонца».
* Літаратуразнаўства — Іван Штэйнер «Сьмехавыя традыцыі Рэнэсансу ў сатырычнай літаратуры ХХ стагодзьдзя».
* Дзіцячая літаратура — Вольга Нікольская «Выкраданьне шэдэўра».
* Дэбют — Юлія Алейчанка «Пад чароўным шкельцам».

### 2019
* Паэзія — Мікола Маляўка «Сланечнік» (зборнік).
* Проза — Алег Ждан «Геній».
* Публіцыстыка — Віктар Хурсік «Вале».
* Літаратуразнаўства — Сьвятлана Калядка «Літаратуразнаўчая тэорыя паэтычнай эмоцыі».
* Дзіцячая літаратура — Уладзімер Ягоўдзік «Кветкі дзівасілу».
* Дэбют — Станіслава Ўмец «Сэрца Сакры».

### 2020
* Паэзія — Валер Грышкавец «Застаюся назаўсёды».
* Публіцыстыка — Ігар Пракаповіч «Пастаўшчына».
* Літаратуразнаўства — Іван Саверчанка «Магія слова».
* Дзіцячая літаратура — Кацярына Хадасевіч-Лісавая «Ключ ад Вялікай Каштоўнасьці».
* Проза — Уладзімер Сьцяпан «Хвалі» (зборнік).
* Дэбют — Вольга Нікіценка «Сузор'е птушкі» (зборнік вершаў).

## Крыніцы

## Вонкавыя спасылкі
* 


Катэгорыя:Зьявіліся ў 2015 годзе